laion/Wikipedia-Exotic huggingface dataset:
אמאדו גון קוליבאלי

אמאדו גון קוליבאלי (בצרפתית: Amadou Gon Coulibaly; 10 בפברואר 1959 באביג'אן – 8 ביולי 2020) היה פוליטיקאי וכלכלן מחוף השנהב, שכיהן כראש ממשלתה. הוא שימש מזכ"ל נשיאות המדינה תחת הנשיא אלאסן ואטארה בשנים 2011–2017 וכחבר הפרלמנט בשנים 1995–2000. בשנים 2002–2010 כיהן קוליבלי כשר החקלאות. קוליבלי מונה לראש הממשלה בינואר 2017. ממשלתו מנתה כ-28 שרים - פחות מאשר הממשלות הקודמות במדינה. ביולי 2018 הקים את הממשלה החדשה. הוא היה מיועד להיות מועמד לנשיאות המדינה, בבחירות העתידות להתקיים באוקטובר 2020. בשנת 2017 מונה קוליבלי גם כחבר במועצת הנגידים בקרן המטבע הבינלאומית ובבנק העולמי. ב-2012 עבר ניתוח בלבו. ב-2020 שהה תקופה ארוכה בצרפת לצורך בדיקת רפואיות וב-2 ביולי שב לחוף השנהב. ב-8 ביולי, חש ברע במהלך ישיבת ממשלה ומת בבית החולים שאליו פונה. מדיה וקבצים בנושא אמאדו גון קוליבאלי בוויקישיתוף חוף השנהב: ראש הממשלה אמאדו גון קוליבאלי מת בגיל 61, באתר וואלה, 8 ביולי 2020 ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
קומפורט (אונייה)

קומפורט (Comfort, ‏(T-AH-20)) היא אוניית בית חולים של צי ארצות הברית, אחת מתוך שתי אוניות בית החולים מסדרת מרסי (Mercy). היא נתונה למרותו של פיקוד ההובלה הימית של הצי. האונייה נבנתה במקור כמכלית נפט, אחת מבין 13 מכליות מסדרת סן קלמנטה. היא הושקה בשנת 1976 תחת השם רוז סיטי (Rose City). בשנת 1987 נרכשה על ידי צי ארצות הברית והוסבה לאוניית בית חולים ביחד עם האונייה האחות מרסי. משנת 1996 היא נושאת את שמה הנוכחי. נמל הבית שלה היה עד 2013 בולטימור שבמרילנד ומאז הוא בנורפוק שבווירג'יניה. מלחמת המפרץ (1991) - טופלו 700 מאושפזים ו-8,000 מטופלים אמבולטוריים ונערכו 337 ניתוחים סיוע למהגרים קובנים והאיטים בים הקריבי (1994) סיוע רפואי בעיר ניו יורק לאחר פיגועי 11 בספטמבר 2001 מלחמת עיראק (2003) - טופלו באונייה 500 אנשי צבא ו-200 אזרחים עיראקים ונערכו בה 590 ניתוחים סיוע לנפגעי הוריקן קתרינה (2005) - טופלו באונייה 1,956 איש משימות של סיוע הומניטרי ב-12 מדינות במרכז אמריקה ודרום אמריקה, כולל טיפולי רפואה, רפואת שיניים והכשרת צוותים רפואיים מקומיים (2007) סיוע לנפגעי רעידת האדמה בהאיטי (2010) - טופלו 1,000 אזרחים ונערכו 850 ניתוחים סיוע הומניטרי בתשע מדינות במרכז אמריקה ובדרום אמריקה (2011) סיוע רפואי בפוארטו ריקו לאחר הוריקן מריה (2017) סיוע למדינות בדרום אמריקה שקלטו פליטים מן המשבר בוונצואלה (2018) - הוגש סיוע ל-27,000 איש ונערכו 599 ניתוחים סיוע לשירותי הרפואה בעיר ניו יורק במהלך מגפת וירוס הקורונה, החל מ-30 במרץ 2020. האונייה וצוותה עוטרו במספר רב של עיטורים צבאיים בעקבות המשימות שמילאו. הדחק במעמס מלא: 69,390 טון מידות: אורך - 273 מטר, רוחב - 33 מטר, שוקע - 10 מטר הנעה: 24,500 כוח סוס מהירות: 17.5 קשר טווח: 24,817 קילומטר חימוש: להגנה עצמית בלבד מנחת מסוקים צוות האונייה כולל 1,291 איש, מהם 77 ימאים אזרחים והיתר חיילי הצי, מהם 1,156 אנשי צוות רפואי. בהיותה מתקן רפואי כעיקרון אין מוצבים בה חיילים לוחמים. כושר האשפוז של האונייה הוא 1,000 מיטות, מהן 80 מיטות לטיפול נמרץ, 280 מיטות לטיפול נמרץ ביניים ו-20 מיטות להתאוששות לאחר ניתוח. מצויים בה מחלקת מיון, 12 חדרי ניתוח, מחלקת רנטגן הכוללת גם מכשיר CT, יחידת פיזיותרפיה, יחידה לרפואת שיניים, יחידה לאופטומטריה, יחידה לצילום רפואי, מעבדה, בית מרקחת, יחידה לאספקה סטרילית ומחסן ציוד. כמו כן יש באונייה מכבסה, שני מתקנים להפקת חמצן וארבעה מתקנים לזיקוק מי שתייה ממי ים. מבקרים טוענים כי האונייה והאונייה האחות שלה מרסי הן בעלות כושר רפואי גדול מדי עבור רוב המשימות הנדרשות מהן, פריסתן למשימה היא איטית, מהירותן איטית מדי וכושר התמרון שלהן נמוך ועל כן הן פגיעות להתקפות צבאיות (שהן אמנם אסורות על פי דיני המלחמה) ולהתקפות מצד טרוריסטים. מדיה וקבצים בנושא האונייה קומפורט בוויקישיתוף האונייה, באתר Naval Vessel Register על האונייה, באתר Military Factory USNS Comfort Receives Critical Supplies in Support of NYC COVID-19 Response, באתר צי ארצות הברית, 8 באפריל 2020 Crowds Greet USNS Comfort in NYC Monday; Ship to Help Hospitals With Non-Coronavirus Patients, באתר NBC New York, ‏30 במרץ 2020 ניו יורק: ספינת בית חולים של חיל הים האמריקני תסייע במאבק בקורונה, באתר ynet, 30 במרץ 2020 האונייה האחות מרסי ביצעה משימה דומה בעיר לוס אנג'לס שבקליפורניה.
הקורפוס הראשון (בריטניה)

הקורפוס הראשון של הצבא הבריטי היה קורפוס בריטי אשר הוקם במהלך מלחמת העולם הראשונה והתקיים עד לשנת 1994. במהלך קרב ווטרלו הוקם הקורפוס הבריטי ה-1, אשר היה בפיקודו של וילם, נסיך אורנז', ולאחר פציעתו של הנסיך הועבר לפיקודו של ג'ון בינג, רוזן סטרפורד הראשון. במהלך המאה ה-19 לא התקיים הקורפוס כמסגרת קבועה, אלא רק כמבנה אד-הוק לצורך תרגילים צבאיים. במהלך מלחמת הבורים היה הקורפוס בפיקודו של רדוורס בולר, אולם הוא לא פעל כיחידה צבאית אחת, אלא יחידותיו פעלו במפוזר. בפרוץ מלחמת העולם הראשונה כלל חיל המשלוח הבריטי 2 קורפוסים; ה-1 בפיקודו של דאגלס הייג וה-2 בפיקודו של הוראס סמית'-דוריאן. הקורפוס ה-1 לחם בקרבות השונים במהלך המלחמה כחלק מהארמייה הראשונה, ובספטמבר 1918 הועבר תחת פיקוד הארמייה החמישית, עמה לחם עד סוף המלחמה, תחת פיקודו של ארתור הולנד. לאחר המלחמה פורק הקורפוס. עם פרוץ מלחמת העולם השנייה הוקם הקורפוס מחדש בפיקודו של ג'ון דיל, ונשלח לצרפת כחלק מחיל המשלוח הבריטי. במהלך המערכה על צרפת ועל ארצות השפלה לחם הקורפוס בפיקודו של מייקל בארקר, אולם לאחר התמוטטותו של בארקר, הוא הוחלף על ידי הרולד אלכסנדר. לאחר שחזר לאנגליה נשאר הקורפוס בבריטניה, בדרום יורקשייר כחלק מפיקוד הצפון על מנת להדוף פלישה גרמנית לבריטניה. באוגוסט 1943, קיבל ג'ון קרוקר את הפיקוד על הקורפוס, שהיה חלק מהארמייה השנייה בפיקודו של מיילס דמפסי, שהתכוננה למבצע אוברלורד. במהלך הפלישה לנורמנדי פיקד קרוקר על הכוחות בשני חופי נחיתה; חוף ג'ונו וחוף סורד, ועל הכוחות של הדיוויזיה המוטסת ה-6 (מבצע טונגה). העיר קן לא נפלה כמתוכנן ב-6 ביוני 1944, ובשל כך ניטש עליה קרב עקוב מדם במשך חודשיים, שבמסגרתו היה מעורב הקורפוס ה-1 במבצע צ'רנווד, בין היתר. הקורפוס הוצב תחת הארמייה הראשונה תחת הארי קריראר באוגוסט 1944. היא פנתה אל נהר הסן והשתתפה ב"ניקיון" הפחות זוהר פחות לאורך החוף הצרפתי ומאוחר יותר בבלגיה. בסוף המלחמה, ב-8 במאי 1945 עמד הקורפוס על גדות אוד מאס בדרום הולנד מול הארמייה ה-25 הגרמנית. לאחר המלחמה פורק הקורפוס בשנת 1947, אולם בשנת 1951 הוקם הקורפוס מחדש והוצב בגרמניה, כחלק מארמיית הריין הבריטית. לאחר סיום המלחמה הקרה בראשית שנות ה-90 של המאה ה-20 הוחלט על פירוק הקורפוס, ובשנת 1994 פורק הקורפוס. הקורפוס ה-1 במלחמת העולם השנייה
נתנאל הלוי (אדוני)

הרב נתנאל הלוי (אדוני) (מאות 16–17), רב דיין ומקובל, בכורדיסטן. הרב נתנאל נולד למשפחת אדונים-הלוי, משפחת לווים מיוחסת על אשר על אבותיה נמנו חכמים כגון דונש בן לברט, דונש בן תמים ולדעת חלק מן החוקרים אף רב סעדיה גאון ורבי יצחק בן שלמה הישראלי. מעט פרטים ידועים לנו אודותיו. שנת לידתו אינה ידועה. בראשית חייו, נמנה בין חכמיה של העיר ברזאן בכורדיסטן. לאחר שלמד תורה וש"ס. השתלם בתורת הקבלה, ועד מהרה התפרסם בכל סביבתו כמקובל גדול. מקרוב ומרחוק היו מגיעים אליו להיושע, בעקבות כך זכה לכינוי "באבו סבא", כלומר האב הזקן. מפאת כבוד תורתו הוא כונה בפשטות "אדוֹניִ", שם שדבק ביורשיו לתפקיד הרבנות. כפי הנראה, עזב הרב נתנאל את ברזאן, והעתיק את מגוריו לעיר עמדיה. שם כיהן כרב העיר ואב בית הדין שלה. בנוסח ההשכבה של יהודי עמדיה, נזכר בראש החכמים וכונה: "הדיין המצוין הח' הנעלה כמוד מורנו ורבינו חכם נתנאל הלוי. הייתה לו ספריה גדולה ובה אוסף נדיר של ספרים וכתב יד עתיקים. בצוואתו כתב שספריה זו תהיה נחלת הכלל, וכל הרוצה לבוא להתלמד בה - ברוך יהיה. לנתנאל היו שני בנים ומספר בנות. אחד מבניו, הרב שמואל ברזאני (אדוני) התפרסם בין גדולי הרבנים בכורדיסטן. בנו השני יצחק שימש גם הוא ברבנות. נכדתו מצד בנו שמואל, הייתה הרבנית אסנת ברזאני וכונתה התנאית אסנת, בשל ידיעותיה הרבות בתורה ובקבלה, ובשל הניסים שחוללה. כשנפטר בעלה עמדה בראש הישיבה, שהקים אביה, ועמדה בקשר עם גדולי חכמי תקופתה. הרב נתנאל, על אף שמצד עצמו היה צאצא של משפחה רבנית, נחשב מי שיסד את שושלת הרבנים לבית ברזאני. צאצאי משפחת ברזאני שימשו בין ראשי הציבור בעיראק וכורדיסטן במשך מאות שנים. כמה מבניה היו רבניה הראשיים של יהודי בבל, אבות בתי דין, רבני ערים, שוחטים, פייטנים ומחברי ספרים. יוסף פנואל (ריבלין), מעשה בחכם רבי שמואל בן רבי נתנאל הלוי באבו סבה, המזרח, שנה ב', גל' א, עמ' 11. מאיר בניהו, רבי שמואל ברזאני ראש גולת כורדיסתאן, ספונות ט, עמ' כג - קכה. הרב משה הלל זרי, בית שמואל - תולדות חייו של ר' שמואל אדוני ברזאני, בתוך: כתבי ר' שמואל אדוני, מכון אהלי אברהם יעקב, תשס"ג.
אלברט גזל

אלברט גזל (נולד ב-14 בדצמבר 1949) הוא כדורגלן עבר ישראלי, ששיחק בעמדת הקשר. את מרבית הקריירה עשה בקבוצת מכבי נתניה, שעמה זכה בארבע אליפויות ובגביע היחיד שבו זכתה הקבוצה. גזל נולד במצרים ועלה עם משפחתו לישראל בגיל חודש. בגיל 11 החל את דרכו במחלקת הילדים של מכבי נתניה. את הבכורה בקבוצה הבוגרת ערך בגיל 16 במחזור הסיום של עונת 1965/1966. בשנת 1968 היה חלק מנבחרת הנוער שלקחה חלק בגביע אסיה לנוער והגיעה עד לחצי הגמר במשחקים שנערכו בסיאול. שנה לאחר מכן היה שותף למשחקים שהתקיימו בבנגקוק, שבהם הגיעה הנבחרת למקום הרביעי. בעונת 1970/1971 היה שותף לזכייה הראשונה באליפות בתולדות הקבוצה. בשנת 1972 פנה גזל בדרישות כספיות לקבוצה, כולל סיוע ברכישת דירה. על רקע זה הפסיק בשלב מסוים את פעילותו בקבוצה ואף פתח במגעים עם קבוצת "רד סטאר" הצרפתית, אך בסופו של דבר השתכנע להישאר בקבוצה. בעונת 1973/1974 זכה עם הקבוצה באליפות בפעם השנייה, ובהמשך זכה בתואר עוד פעמיים. גזל היה שותף לזכייה בדאבל לאחר ניצחון בגמר הגביע על בני יהודה. במהלך עונת 1981/1982 עבר למכבי יפו ולקראת סיום העונה פרש ממשחק פעיל. בנו, רביד גזל, היה גם הוא כדורגלן ומשמש כעוזר מאמן. אליפות (4): 1970/1971, 1973/1974, 1977/1978, 1979/1980 גביע המדינה (1): 1977/1978 ישראל רוזנבלט, נקבעו "18 המאושרים" שימריאו ביום ד' לסיאול, דבר, 21 באפריל 1968, עמ' 22 קוריאה, פיליפינים ולאוס יריבות ישראל בבנאגקוק, על המשמר, 13 באפריל 1969, עמ' 4 יצחק בן חורין, גזל וטופולנסקי העלו שוב תביעות כספיות, מעריב, 6 במרץ 1972, עמ' 5
ויליאם ראמסדן

ויליאם האוולוק צ'פלין ראמסדן (באנגלית: William Havelock Chaplin Ramsden;‏ 3 באוקטובר 1888 – 16 בדצמבר 1969) היה קצין בכיר בצבא הבריטי במהלך מלחמת העולם השנייה. ראמסדן נולד בצ'סטר, צ'שייר, אנגליה, ב-3 באוקטובר 1888, והיה בנם של הכומר הנרי פלומפטר ראמדסן ואתל פרנסס אליס האוולוק, ויליאם ראמסדן התחנך במכללת באת' ובמכללה הצבאית המלכותית, סנדהורסט, שם הוסמך כסגן משנה ברגימנט מערב הודו ב-5 באוקטובר 1910. ראמסדן הועלה לדרגת סגן ב-2 באוקטובר 1912, ושירת במלחמת העולם הראשונה עם הגדוד השני של הרגימנט שלו, תחילה בקמרון ובניגריה עם הגדוד שלו, ולאחר מכן, מ-19 במרץ 1916, כקפטן ברגימנט מזרח יורקשייר. הוא שירת עם הגדוד בחזית המערבית, בצרפת ובבלגיה, שם הוענק לו עיטור הצלב הצבאי, וב-16 בפברואר 1918 הוא הועלה לדרגת מייג'ור. ב-22 בינואר 1918 הוא נישא לכריסטין אדלאייד בולדווין, בתו של ג'יימס יסקומב בולדווין. בין המלחמות נשאר ראמסדן בצבא הבריטי, והגיע לדרגת לוטננט קולונל בשנת 1933, ומונה למפקד הגדוד הראשון, רגימנט המפשייר בשנת 1936. הוא היה בשירות פעיל במבצעים בוזיריסטן ובארץ ישראל בתקופה זו, ולאחר מכן הוא המשיך מונה למפקד אזור מערב לנקשייר בשנת 1939. ראמסדן לחם במלחמת העולם השנייה, ופיקד על חטיבת החי"ר ה-25 במהלך הלחימה בצרפת במאי 1940 כחלק מחיל המשלוח הבריטי (BEF)‏. ב-12 בדצמבר 1940 הוא הועלה לדרגת מייג'ור גנרל ומונה למפקד הדיוויזיה ה-50 (נורת'מבריה). הדיוויזיה, שעזבה את אנגליה באמצע שנת 1941, נלחמה היטב בצפון אפריקה בשנה שלאחר מכן. הוא מונה למפקד הקורפוס ה-30 ביולי 1942, תפקיד אותו הוא מילא עד ספטמבר 1942. בשובו לאנגליה הוא קיבל את הפיקוד הוותיק של ברנרד לו מונטגומרי, הדיוויזיה ה-3, בדצמבר 1942, כשהוא ממלא תפקיד זה עד דצמבר 1943, כאשר מונה במקומו טום רני. מתחילת 1944 הוא נשלח לסודאן והפך למפקד כוח ההגנה הסודני, שהפך מאוחר יותר לפיקוד הכוחות הבריטיים בסודאן ובאריתריאה. הוא פרש מהצבא בשנת 1945, ומת במחנה אלדרשוט ב-16 בדצמבר 1969. Smart, p. 260 Liddell Hart Centre for Military Archives
טום רני

תומאס גורדון רני CB DSO MBE (באנגלית: Thomas Gordon Rennie;‏ 3 בינואר 1900 – 24 במרץ 1945) היה קצין בצבא הבריטי שפיקד על כוחות במלחמת העולם השנייה ונהרג בפעולה לקראת סוף המלחמה במרץ 1945. רני נולד בעיר פוג'ואו שבסין ב-3 בינואר 1900, והתחנך בבית הספר לורטו ובמכללה הצבאית המלכותית בסנדהרסט. הוא הוסמך כקצין ברגימנט המשמר השחור (חטיבת ההיילנדים המלכותית) ב-16 ביולי 1919, ובשנים 1933–1934 הוא למד במכללה לפיקוד ומטה, קימברלי. במלחמת העולם השנייה הוא נטל חלק במהלך המערכה על צרפת, נלקח בשבי בסן-ולרי-אן-קאס במהלך השלבים האחרונים של המערכה על צרפת ועל ארצות השפלה ביוני 1940, אך נמלט תשעה ימים מאוחר יותר. הוא התמנה למפקד הגדוד ה-5, רגימנט המשמר השחור (חטיבת ההיילנדים המלכותית) בשנת 1942, והוביל את הגדוד בקרב אל-עלמיין השני באוקטובר 1942, ולאחר מכן מונה למפקד חטיבת הרגלים ה-154 והוביל אותה במהלך פלישת בעלות הברית לסיציליה ביולי 1943. בדצמבר 1943 התמנה למפקד הדיוויזיה ה-3, עמה נטל חלק בפלישה לנורמנדי ביוני 1944. לאחר מכן התמנה למפקד הדיוויזיה ה-51 (היילנד), אולם במרץ 1945, לאחר שחצה את הריין, נהרג מירי מרגמה. הוא קבור בבית העלמין של יער רייכסוולד. מדיה וקבצים בנושא טום רני בוויקישיתוף טום רני, באתר "Find a Grave" (באנגלית) "Casualty Details: Rennie, Tom Gordon". www.cwgc.org: Commonwealth War Graves Commission. נבדק ב-11 באוקטובר 2011. {{cite web}}: (עזרה)
The Art of Love

The Art of Love (בעברית: אָמָּנוּת הָאַהֲבָה) הוא אלבום האולפן השמיני של הזמרת-יוצרת הגרמנייה סנדרה. הוא יצא לאור ב-23 בפברואר 2007, במטרה חברת התקליטים וירג'ין רקורדס. מתוך האלבום יצאו שני סינגלים: "The Way I Am" ו-"What Is It About Me". האלבום הגיע למקום השישה-עשר במצעד האלבומים שבגרמניה. בינואר 2007, הוציאה סנדרה את הסינגל המוביל מתוך האלבום "The Way I Am". הוא זכה להצלחה נאה בעיקר בפולין וגרמניה – הצלחתו התבטאה במצעדי האיירפליי, אך לא הייתה דומיננטית. במאי 2007, יצא לאור הסינגל השני "What Is It About Me", שזכה להצלחה נאה בגרמניה, בדומה לסינגל הראשון מהאלבום. לבסוף, לקראת אוקטובר 2007, יצא לאור הסינגל השיווקי "All You Zombies", שזכה להצלחה רבה בפולין – זוהי גרסת כיסוי. מידע על האלבום The Art of Love באתר MusicBrainz האלבום The Art of Love באתר Discogs Sandra - The Art Of Love, Discogs (באנגלית) Sandra - What Is It About Me, Discogs (באנגלית) Sandra - The Way I Am, Discogs (באנגלית) Suche - Offizielle Deutsche Charts, www.offiziellecharts.de "Russian album certifications – Sandra – The Art of Love"
הקורפוס העשירי (בריטניה)

הקורפוס העשירי של הצבא הבריטי היה קורפוס בריטי אשר במהלך מלחמת העולם הראשונה לחם בחזית המערבית, ובמהלך מלחמת העולם השנייה לחם במערכה במדבר המערבי במערכה בתוניסיה בפלישת בעלות הברית לסיציליה ובזירה האיטלקית. הקורפוס הוקם בצרפת ביולי 1915 בפיקודו של תומאס מורלנד. הקורפוס נכלל כחלק מהארמייה השנייה של חיל המשלוח הבריטי. ב-1916 הוא השתתף בקרב על הסום, וב-1917 לחם בקרב אראס, וב-1918 במתקפת מאה הימים. הקורפוס המשיך לפעול גם אחרי סיום המלחמה, ופורק ב-1919. בשנת 1940 הוקם הקורפוס מחדש, והוא הוצב בסוריה תחת פיקודו של ויליאם הולמס. באוגוסט 1942 מונה הרברט למסדן למפקד הקורפוס, לאחר שבריאן הורוקס דחה את הצעתו של ברנרד מונטגומרי מפקד הארמייה השמינית לפקד על הקורפוס ה-10, והמליץ על למסדן כמתאים ביותר. במהלך קרב אל עלמיין השני התגלעו חיכוכים קשים בינו לבין מונטגומרי, כאשר למסדן סירב לתקוף בטענה שכוחותיו חלשים מדי. בשל כך, בדצמבר 1942 הדיח מונטגומרי את למסדן מהפיקוד ומינה את הורוקס לתפקיד. במרץ 1943 הצטיין הורוקס בפיקוד על הקורפוס בקרב על קו מארת בדרום תוניסיה. הקורפוס ביצע תנועת איגוף שאילצה את הגרמנים והאיטלקים לסגת באבדות כבדות. באפריל 1943 מונה ברנרד פרייברג למפקד הקורפוס, ובאוגוסט אותה שנה מונה ריצ'רד מקרירי למפקד הקורפוס, ולחם עמו בפלישה לאיטליה, ובקרב מונטה קאסינו. בנובמבר 1944 מונה ג'ון האוקסוורת' למפקד הקורפוס, ופיקד עליו במהלך מתקפת האביב של בעלות הברית בצפון איטליה, אשר הביאה לסיום המלחמה בזירה האיטלקית. עם סיום המלחמה הוחזרו חיילי הקורפוס לבריטניה, והקורפוס פורק. תומאס מורלנד (יולי 1915 – אפריל 1918) ויליאם פייטון (מאי 1918 – יוני 1918) רג'ינלד סטפנס (יוני 1918 – עד הפירוק) ויליאם הולמס (יוני 1940 – אוגוסט 1942) הרברט למסדן (אוגוסט 1942 – דצמבר 1942) בריאן הורוקס (דצמבר 1942 – אפריל 1943) ברנרד פרייברג (אפריל 1943 – מאי 1943) ריצ'רד מקרירי (אוגוסט 1943 – אוקטובר 1944) ג'ון האוקסוורת' (נובמבר 1944 – מאי 1945)
Back to Life (אלבום)

Back to Life (בעברית: בַּחֲזָרָה לַחַיִּים) הוא אלבום האולפן התשיעי של הזמרת-יוצרת הגרמנייה סנדרה. הוא יצא לאור ב-27 במרץ 2009, בהוצאת חברת התקליטים וירג'ין רקורדס. מתוך האלבום יצאו שני סינגלים: "In a Heartbeat", ו-‏"The Night Is Still Young". האלבום הגיע למקום העשרים-ושישה במצעד האלבומים שבגרמניה. בינואר 2007, הוציאה סנדרה את הסינגל המוביל מתוך האלבום "In a Heartbeat". הוא זכה להצלחה נאה בגרמניה, כאשר הגיע למקום החמישים-ותשעה במצעד של המדינה, תוך שכבש את פסגת מצעד עשרים שירי הרדיו של ברלין ושהה בו במשך כמה שבועות – הצלחתו הייתה מקומית אך בולטת ביחס לסינגלים הקודמים שיצאו. לבסוף, בתחילת מאי 2009 יצא לאור הסינגל השני והאחרון מתוך האלבום "The Night Is Still Young", שלא זכה להצלחה כמו הקודם. מידע על האלבום Back to Life באתר MusicBrainz האלבום Back to Life באתר Discogs Sandra - The Art Of Love, Discogs (באנגלית) Sandra - In A Heartbeat, Discogs (באנגלית) Sandra Feat. Thomas Anders - The Night Is Still Young, Discogs (באנגלית) Suche - Offizielle Deutsche Charts, www.offiziellecharts.de :: MTV | Hitlist Germany | charts, web.archive.org, ‏2010-02-14
The Platinum Collection (אלבום של סנדרה)

The Platinum Collection (בעברית: אֹסֶף הַפְּלָטִינָה) הוא מארז תקליטורים של הזמרת-יוצרת הגרמנייה סנדרה. הוא יצא לאור ב-6 בנובמבר 2009, בהוצאת חברת התקליטים וירג'ין רקורדס. בתוך מארז התקליטורים יצאו שירים שהיו אמורים לצאת במהלך הקריירה של סנדרה, אך הוחלט שלא להוציאם. המארז מחלוק לשלושה חלקים: תקליטור עם להיטים משנת 1985 ועד שנת 1992, תקליטור עם להיטים משנת 1992 ועד שנת 2009 ותקליטור עם אוסף שירים. מארז התקליטורים הזה הוא המקיף והגדול ביותר של סנדרה, שכולל בתוכו את כל להיטיה ומרבית שיריה, שנלקחו מתוך כל אותם אלבומי האולפן שהוציאה משנת 1985 ועד שנת 2009. ב-The Platinum Collection נכללות גרסאות שונות לשיריה, רמיקסים, מיקסים ועריכות שונות. בתקליטור השלישי ישנו קובץ PDF שכולל את הביוגרפיה של סנדרה הן בשפה האנגלית והן בשפה הגרמנית. כמו כן, האיכות של השירים במארז התקליטורים הזה שופרה, מהאיכות המקורית שלהם שכן, רובם הוקלטו במהלך שנות השמונים והתשעים. "(I'll Never Be) Maria Magdalena" (גרסת הסינגל) - 3:57 "In the Heat of the Night" (גרסת הסינגל) - 4:00 "Little Girl" - ‏3:08 "Sisters and Brothers" - ‏3:21 "Innocent Love" (גרסת הסינגל) - 3:48 "Hi! Hi! Hi!" (גרסת הסינגל) - 3:30 "Loreen" - ‏4:11 "Midnight Man" (גרסת הסינגל) - 3:02 "Everlasting Love" - ‏3:41 "Stop for a Minute" (גרסת הסינגל) - 3:49 "Heaven Can Wait" (גרסת הסינגל) - 4:04 "Secret Land" (גרסת הסינגל) - 4:01 "Celebrate Your Life" - ‏3:05 "We'll Be Together" (רמיקס משנת 89') - 3:46 "Around My Heart" (גרסת הסינגל) - 3:08 "Hiroshima" (גרסת הסינגל) - 4:14 "(Life May Be) A Big Insanity" - ‏4:28 "One More Night" (גרסת הסינגל) - 3:40 "Lovelight in Your Eyes" - ‏5:26 "Johnny Wanna Live" (גרסת הרדיו) - 3:47 "Don't Be Aggressive" (גרסת הרדיו) - 4:22 "I Need Love" (גרסת הרדיו) - 3:18 "Steady Me" - ‏3:54 "Mirrored in Your Eyes" - ‏3:23 "Maria Magdalena '93" - ‏4:02 "Nights in White Satin" (גרסת הרדיו) - 3:32 "Won't Run Away" (גרסת הרדיו) - 4:11 "Secret Land '99" (גרסת הרדיו של אולטרה ויולט) - 3:40 "Forever" - ‏3:44 "Such a Shame" - ‏4:16 "Forgive Me" (גרסת הרדיו) - 3:57 "I Close My Eyes" - ‏4:01 "Secrets of Love" (דואט עם דיג'יי בובו) - 3:17 "The Way I Am" - ‏3:28 "What Is It About Me" (גרסת הרדיו) - 3:09 "All You Zombies" - ‏4:59 "In a Heartbeat" - ‏3:36 "The Night Is Still Young" (בשיתוף תומאס אנדרס) - 3:19 "What If" - ‏2:48 "Tête à Tête" - ‏3:44 "(I'll Never Be) Maria Magdalena" (גרסה מורחבת) - 7:07 "In the Heat of the Night" (גרסה מורחבת) - 7:20 "Little Girl" (גרסה מורחבת) - 5:17 "Innocent Love" (גרסה מורחבת) - 6:42 "Hi! Hi! Hi!" (גרסה מורחבת) - 6:09 "Midnight Man" (גרסה מורחבת) - 5:25 "Everlasting Love" (גרסה מורחבת) - 7:16 "Stop for a Minute" (גרסה מורחבת) - 6:17 "Heaven Can Wait" (גרסה מורחבת) - 7:36 "Secret Land" (מיקס) - 6:30 "Everlasting Love" (רמיקס) - 7:41 "We'll Be Together" (גרסה מורחבת) - 6:37 "Hiroshima" (גרסה מורחבת) - 6:44 "Don't Be Aggressive" (מיקס) - 6:22 "Nights In White Satin" (קלאב מיקס) - 6:07 "Secret Land '99" (קלאב מיקס) - 5:34 מידע על האלבום The Platinum Collection באתר MusicBrainz האלבום The Platinum Collection באתר Discogs Sandra - The Platinum Collection, Discogs (באנגלית) Sandra - The Wheel Of Time, Discogs (באנגלית)
Stay in Touch

Stay in Touch (בעברית: תִּשָּׁאֵר בַּקֶּשֶׁר) הוא אלבום האולפן העשירי של הזמרת-יוצרת הגרמנייה סנדרה. הוא יצא לאור ב-26 באוקטובר 2012, בהוצאת חברות התקליטים וירג'ין רקורדס ו-EMI רקורדס. מתוך האלבום יצאו שני סינגלים: "Maybe Tonight", ו-‏"Infinite Kiss". האלבום הגיע למקום העשרים במצעד האלבומים שבגרמניה. במאי 2012, הוציאה סנדרה את הסינגל המוביל מתוך האלבום "Maybe Tonight". הוא לא זכה להצלחה רבה, אך הגיע למקום השבעים-ושבעה במצעד השירים בגרמניה. בנובמבר 2012, הוציאה את הסינגל השני והאחרון מתוך האלבום "Infinite Kiss", שזכה להצלחה רבה בעיקר ביוטיוב. הביקורות שהופנו כלפי האלבום היו חיוביות ברובן; הוא קיבל דירוג של ארבעה כוכבי זהב מתוך חמישה ב-Cantara Music. מידע על האלבום Stay in Touch באתר MusicBrainz מידע על האלבום Stay in Touch באתר AllMusic האלבום Stay in Touch באתר Discogs האלבום Stay in Touch באתר ספוטיפיי Sandra - Stay In Touch, Discogs (באנגלית) Sandra - Maybe Tonight (The Single), Discogs (באנגלית) Sandra - Infinite Kiss, Discogs (באנגלית) ALBUMS CHART (ארכיון) Maybe Tonight, 2016-05-27, נבדק ב-2024-04-12 Sandra - Infinite Kiss Sandra - "Stay In Touch" - Cantara Music, www.cantaramusic.pl
The Very Best of Sandra

The Very Best of Sandra (בעברית: הַטּוֹב בְּיוֹתֵר שֶׁל סַנְדְּרָה) הוא מארז התקליטורים השלישי של הזמרת-יוצרת הגרמנייה סנדרה. הוא יצא לאור ב-3 ביוני 2016, בהוצאת חברת התקליטים וירג'ין רקורדס. בתוך מארז התקליטורים נכללים מיטב להיטיה ושיריה של סנדרה. המארז הגיע למקום החמישים במצעד האלבומים שבגרמניה. בשנת 2009, הוציאה סנדרה את מארז התקליטורים הראשון והמקיף ביותר שלה עד כה The Platinum Collection, אשר כלל בתוכו שלושה תקליטורים, בהם נמצאים מיטב להיטיה ושיריה, כולל שירים שלא הוציאה במהלך הקריירה שלה. בשנת 2012, הוציאה את מארז התקליטורים השני שלה, So80s Presents Sandra. כמו כן, במארז תקליטורים זה נמצאים שלל שירים שונים שנלקחו מאלבומיה של סנדרה, תוך שגם שירה "Japan ist weit", נכלל בו. מידע על האלבום The Very Best of Sandra באתר MusicBrainz מידע על האלבום The Very Best of Sandra באתר AllMusic האלבום The Very Best of Sandra באתר Discogs האלבום The Very Best of Sandra באתר ספוטיפיי Sandra - The Very Best Of Sandra, Discogs (באנגלית) Suche - Offizielle Deutsche Charts, www.offiziellecharts.de Release group “The Platinum Collection” by Sandra - MusicBrainz, musicbrainz.org Sandra Curated By Blank & Jones - So80s (Soeighties) Presents Sandra, Discogs (באנגלית)
עקב רחב-כנפיים

עקב רחב-כנפיים (שם מדעי: Buteo platypterus) הוא מין של עוף דורס מהסוג עקב המצוי באמריקה הצפונית ובאמריקה הדרומית, מדרום קנדה וטקסס והוא נודד דרומה לאורך מקסיקו ואמריקה המרכזית עד לדרום ברזיל וסביבתה. חמישה תת-מינים אנדמיים לאיים הקאריביים. עקב זה קטן ביחס למינים אחרים מהסוג, והוא מגיע לאורך 32 עד 44 סנטימטרים, למשקל 265 עד 560 גרם ולמוטת כנפיים של 74 עד 100 סנטימטרים. העקב בעל כנפיים קצרות ורחבות המותאמות לתעופה ביערות, ומהן קיבל את שמו. כמו מרבית העקבים הנקבות גדולות יותר מהזכרים וגם תוקפניות יותר. צבעו של העקב חום כהה עם בטן לבנה והחזה מסורטט בכתום בהיר על רקע לבן. הזנב אפור עד שחור כהה ובמרכזו עובר פס בהיר. הוא בעל ראייה חדה ובעל מקור מעוקל בצבע אפור וקדמת המקור צהובה. העקב דואה במשך היום על זרמי אוויר חם ומעליהם צופה בסביבתו ומחפש טרף. הוא אוכל מכרסמים כמו נברנים, עכבריים, טמיאסים, חדפים, זוחלים ודו-חיים וגם עופות מקננים, חרקים גדולים, דגים, וסרטנים. העקב הורג את טרפו עם טפריו הגדולים ובעיקר הטופר האחורי המופנה לעבר אחורי הגולגולת ועוזר לקטול במהירות את הקורבן. העקב הוא עוף מונוגמי. זוג עקבים שולט על שטח גדול ומרתיע יריבים או עופות דורסים אחרים על ידי צעקות חדות וסיבובים מפותלים בשמיים, אשר לרוב עוזרים למנוע פלישה. העקבים מקננים על ענפי עצים, לרוב ביערות נשירים. הנקבה מטילה 1 עד 4 ביצים. הגוזלים נתונים לסכנת טורפים כמו ראקונים, סמרנים ודוב שחור אמריקאי. כמו כן הם עלולים להיטרף על ידי עורבים ועופות דורסים כמו עקב אדום-זנב, אוח וירג'יניה, עיט זהוב ועיטם לבן ראש. Buteo platypterus platypterus Buteo platypterus brunnescens Buteo platypterus cubanensis Buteo platypterus insulicola Buteo platypterus rivierei Buteo platypterus antillarum מדיה וקבצים בנושא עקב רחב-כנפיים בוויקישיתוף עקב רחב-כנפיים, באתר ITIS (באנגלית) עקב רחב-כנפיים, באתר NCBI (באנגלית) עקב רחב-כנפיים, באתר Animal Diversity Web (באנגלית) עקב רחב-כנפיים, באתר Internet Bird Collection (באנגלית) עקב רחב-כנפיים, באתר GBIF (באנגלית) עקב רחב-כנפיים באתר הרשימה האדומה של IUCN